Restricții de circulație în Capitală de Ziua Națională. Pentru ce rute ocolitoare poți opta.
Vor fi mai multe restricții de circulație valabile în Capitală luni și marți. Traficul rutier va fi restricționat pe anumite străzi. De duminică, 29 noiembrie, de la ora 9:00, până în 1 decembrie, la ora 16.00, se va rezerva alveola stației S.T.B. din Piața Arcul de Triumf.
Vor fi mai multe restricții de circulație valabile în Capitală luni și marți pentru organizarea ceremoniilor oficiale cu ocazia Zilei Naționale a României.Polițiștii te anunță că luni, 30 noiembrie, între orele 10.00 și 12.00, și marți, 1 decembrie, între orele 5.00 și 16.00, traficul rutier va fi restricționat pe străzile:– pe Șos. Kiseleff, între Piaţa Presei Libere şi str. Arh. Ion Mincu cu mențiunea că în Pasajul Presei Libere se va putea permite circulația doar către Piața Montreal, iar pe str. Arh. Ion Mincu traficul rutier se va desfășura normal;– pe Bd. Mareșal Prezan, între Piața Charles de Gaulle și Piața Arcului de Triumf, precum și străzile adiacente;– pe str. Alexandru Constantinescu, între Bd. Mărăști și Piața Arcului de Triumf;– pe Bd. Mareșal Alexandru Averescu, între Bd. Mărăști și Piața Arcului de Triumf, precum și străzile adiacente;– pe Str. Docenților, între Str. Clucerului și str. Gheorghe Brătianu, precum și pe străzile adiacente;– pe Str. Clucerului, între Str. Arh. Ion Mincu și Bd. Mareșal Averescu.De asemenea, de duminică, 29 noiembrie, de la ora 9:00, până în 1 decembrie, la ora 16.00, se va rezerva alveola stației S.T.B. din Piața Arcul de Triumf, sensul de mers dinspre Bd. Constantin Prezan către Piața Presei Libere, iar de duminică, de la ora 22.00, până marți, la ora 16.00, se va interzice staționarea autovehiculelor pe Str. Docenților.Rute ocolitoare recomandate:1. Șos. Bucureşti-Ploieşti – Piaţa Presei Libere – Piaţa Montreal – Bd. Mărăşti – Bd. Mareşal Averescu – Bd. I Mihalache – Piața Victoriei;2. Șos. Bucureşti-Ploieşti – Piaţa Presei Libere – Piaţa Montreal – Bd. Mărăşti – Bd. Mareşal Averescu – Str. Turda – Podul Grant;3. Piaţa Victoriei – Bd. Aviatorilor – Bd. Nicolae Caramfil – Bd. Aerogării – DN1;4. Șos. Stefan cel Mare – Str. Barbu Văcărescu – Bd. Aerogării – D.N.1.De asemenea, ești sfătuit să eviți deplasarea în zona de desfăşurare a evenimentului, să circuli cu maximă atenţie, să folosești rutele ocolitoare, să nu parchezi autovehiculele în apropierea zonelor restricţionate pentru circulaţie şi să optezi, în perioada menţionată, pentru transportul public de suprafaţă sau metrou.De asemenea, să respecți semnalele agenţilor de poliţie rutieră aflaţi în trafic pentru devierea acestuia.